సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఎస్‌బీఐ శుభవార్త.. గృహ రుణాలపై దిగిరానున్న వడ్డీ రేట్లు!
ఎస్‌బీఐ రూ.75 లక్షల వరకు గృహ రుణాలు రెపో రేటుపై 2.65 శాతం ఎక్కువ వడ్డీకి లభిస్తాయని తెలిపింది. రెపో రేటు 5.75 శాతానికి 2.65 శాతం కలుపుకుంటే లోన్ 8.40 శాతానికి లభించనున్నాయి. బ్యాంకు అలాగే ఎంసీఎల్ఆర్ ఆధారిత హోమ్ లోన్స్ కూడా ఆఫర్ చేయనుంది.
Samayam Telugu | Updated:
Jun 9, 2019, 01:01PM IST
హైలైట్స్
రెపో రేటు అనుసంధానంతో హోమ్ లోన్స్
జూలై 1న అందుబాటులోకి
వీటిపై వడ్డీ రేటు 8.40 శాతంగా ఉండొచ్చు
ప్రభుత్వ రంగ దిగ్గజ స్టేట్ బ్యాంక్ ఆఫ్ ఇండియా (ఎస్‌బీఐ) కస్టమర్లకు తీపికబురు. గృహ రుణాలపై వడ్డీ రేట్లు దిగిరానున్నాయి. ఎస్‌బీఐ తన హోమ్ లోన్స్‌పై వడ్డీ రేటును రెపో రేటుతో అనుసంధానించనుంది. జూలై 1న రెపో రేటుతో అనుసంధానమైన లోన్స్‌ను అందుబాటులోకి తీసుకురానుంది. దీంతో రెపో రేటు తగ్గినప్పుడల్లా రుణ వడ్డీ రేట్లు కూడా దిగివస్తాయి.
ఇకపోతే రిజర్వు బ్యాంక్ ఇటీవలే రెపో రేటును 25 బేసిస్ పాయింట్లు తగ్గించిన విషయం తెలిసిందే. దీంతో రెపో రేటు 5.75 శాతానికి దిగివచ్చింది. 2019లో రెపో రేటు తగ్గించడం ఇది వరుసగా మూడోసారి. ఆర్‌బీఐ రెపో రేటు తగ్గిస్తున్నా కూడా బ్యాంకులు ఆ ప్రయోజనాలను కస్టమర్లకు బదిలీ చేయడం లేదన్న విమర్శల నేపథ్యంలో ఎస్‌బీఐ ఈ నిర్ణయం తీసుకోవడం గమనార్హం.
ఎస్‌బీఐ రూ.75 లక్షల వరకు గృహ రుణాలు రెపో రేటుపై 2.65 శాతం ఎక్కువ వడ్డీకి లభిస్తాయని తెలిపింది. రెపో రేటు 5.75 శాతానికి 2.65 శాతం కలుపుకుంటే లోన్ 8.40 శాతానికి లభించనున్నాయి. బ్యాంకు అలాగే ఎంసీఎల్ఆర్ ఆధారిత హోమ్ లోన్స్ కూడా ఆఫర్ చేయనుంది. ఒకవేళ కస్టమర్లు వారి లోన్స్‌ను రెపో రేటు ఆధారిత వడ్డీ రేటుకు కూడా మార్చుకోవచ్చు. దీనికి కొంత ఫీజు చెల్లించాల్సి ఉంటుంది.
ప్రస్తుతం ఎస్‌బీఐ హోమ్ లోన్స్‌పై 8.55 శాతం నుంచి 9.15 శాతం వరకు వడ్డీని వసూలు చేస్తోంది.